02jvol. 4 Jurnalul Oficial al Uniunii Europene 199 31990D0216 L116/18 JURNALUL OFICIAL AL COMUNITĂȚILOR EUROPENE 8.5.1990 DECIZIA CONSILIULUI din 23 aprilie 1990 privind încheierea Acordului între Comunitatea Economică Europeană și Confederația Elveţiană referitor la simplificarea controalelor și a formalităților la transportul de mărfuri (90/216/CEE) CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 113, având în vedere propunerea Comisiei, întrucât încheierea acordului între Comunitatea Economică Euro- peană și Confederația Elveţiană referitor la simplificarea controa- lelor și a formalităților la transportul de mărfuri trebuie să per- mită îmbunătățirea fluidității traficului la trecerea frontierelor dintre părţile contractante; întrucât, prin urmare, este necesară aprobarea acordului menționat anterior, DECIDE: Articolul 1 Acordul între Comunitatea Economică Europeană și Confederația Elvețiană referitor la simplificarea controalelor și a formalităților la transportul de mărfuri se aprobă în numele Comunității. Textul acordului este anexat la prezenta decizie. Articolul 2 În cadrul comisiei mixte prevăzute la articolul 15 din acord, Comunitatea este reprezentată de Comisie, asistată de reprezentanții statelor membre. Articolul 3 Președintele Consiliului procedează la notificarea prevăzută la articolul 22 din acord. Adoptată la Luxemburg, 23 aprilie 1990. Pentru Consiliu Președintele A. REYNOLDS